open-index/open-wikipedia-markdown huggingface dataset:
Քուվեյթի Հանրապետություն

= **Քուվեյթի Պետություն** (), պատմական կարճ ժամանակահատվածում գոյություն ունեցած պետություն, որը ստեղծվել է 1990 թվականի օգոստոսի 4-ին և գոյատևել ընդամենը մի քանի օր՝ մինչև օգոստոսի 28-ը։ Պետության ստեղծումն անմիջականորեն կածված էր իրաքյան բանակի կողմից Քուվեյթի տարածք ներխուժման հետ։ =

## Պատմություն
Քուվեյթի տարածք ներխուժելով՝ իրաքյան բանակը նպատակ ուներ քուվեյթական ռազմական ուժերի մասնակցությամբ հեղափոխություն հրահրել։ Օգոստոսի 4-ին Իրաքի կառավարությունը հրապարակեց «Անկախ Քուվեյթի ժամանակավոր կառավարության» մասին հրովարտակ։ Կառավարությունը կազմված էր քուվեյթցի 9 կոլլաբորացիոնիստ-սպաներից։ Կառավարության ղեկավարն էր Ալա Հուսեյն Ալին, ով հանդես էր գալիս որպես պետության համար մեկ անձ՝ զինված ուժերի գերագույն գլխավոր հրամանատար, պաշտպանության նախարար և ներքին գործերի նախարար։

Իրաքյան բանակի կողմից Քուվեյթի օկուպացումից հետո Քուվեյթի էմիրը ստիպված եղավ մեկնել Սաուդյան Արաբիա և ձևավորել վտարանդի կառավարություն։ Քուվեյթի պետական վարչակարգը մեղադրվել է հակաժողովրդական, պրոիմպերիալիստական և սիոնիստական լինելու համար։ Նրանք մեղադրվում էին նաև ազգային ռեսուրսների յուրացման համար։

Օգոստոսի 7-ին Քուվեյթի ժամանակավոր կառավարությունը պաշտոնապես հռչակվեց երկիրը պետություն։ Երկրի ղեկավար նշանակվեց Ալա Հուսեյն Ալին։ Շուտով Հուսեյն Ալին դարձավ Իրաքի փոխվարչապետ, իսկ օգոստոսի 28-ին Քուվեյթը հռչակվեց Իրաքի տասնիններորդ մարզ։ Նախկին կառավարության ղեկավար Ալի Հասան ալ-Մեջիդին նշանակվեց Քուվեյթի նահանգապետ։

## Ծանոթագրություններ

Կատեգորիա:Քուվեյթի պատմություն
Կատեգորիա:Մերձավոր Արևելքի պատմական պետություններ
Կատեգորիա:Պատերազմ Պարսից ծոցում
Կատեգորիա:Իրաքի պատմություն
Կատեգորիա:1990 հիմնադրված պետություններ և տարածքներ
Ջոն Օտտո (ՀԴԲ)

**Ջոն Օտտո** (, ), 1987 թվականի Մայիսի 26-ից մինչև նոյեմբերի 2-ը եղել է ՀԴԲ տնօրենի պաշտոնակատար։

## Կենսագրություն և կարիերա
Ծագումով Սեյնթ Փոլից է (Մինեսոտա նահանգ)։ Օտտոն ծառայել է ԱՄՆ ծովային հետևակի կորպուսում և սովորել է Մինեսոտայի համալսարանում, այնուհետև ընդունվել է Սեն Քլուի պետական համալսարան, որտեղ նա 1960 թվականին գիտական աստիճան է ստացել։ Չորս տարի ասպիրանտուրայում սովորելուց հետո եղել է կրթության վարչակազմի անդամ։ Լինելով ուսանող` նա նաև Ռեմսի շրջանում եղել է շերիֆի տեղակալ, նաև Սեյնթ Փոլում միջնակարգ դպրոց հաճախելու տարիներին աշխատել է Արդեն Հիլս քաղաքի ոստիկանական դեպարտամենտում։

1964 թվականին Օտտոն անցնում է ՀԴԲ-ի շարքերը, ծառայողական աստիճանով բարձրանալով նա հասավ տեսուչի, այնուհետև ղեկավարի պաշտոններին։ Ծառայությունից հետո որպես հատուկ գործակալ ղեկավար պաշտոն ստացավ Մինեապոլիս և Չիկագո քաղաքներում, իսկ 1981 թվականին դարձավ օրինապահ ծառայությունների տնօրենի օգնականի պաշտոնակատարը։

Երբ տնօրեն Ուիլիամ Ուեբսթերը դարձավ ԿՀՎ տնօրեն նրան փոխարինեց Օտտոն այնուհետև, երբ Ուիլիամ Սանչեշը ստացավ սենատի հավանությունը որպես ՀԴԲ տնօրեն Օտտոն անցավ թոշակի։

1990 թվականին տնօրեն Սանչեշի կողմից պարգևատրվել է առաջին մեդալով։ Նրա թոշակի անցնելուց հետո Օտտոն հենց այդ թվականին դարձավ  Delta Air Lines-ի աշխատակից։

## Ծանոթագրություններ

## Աղբյուրներ
* Ջոն Օտտոյի կենսագրությունը  Հետաքննությունների դաշնային բյուրոյի կայքում։

Կատեգորիա:Մինեսոտայի համալսարանի շրջանավարտներ
Սիրա (խաղող)

***'

'''Սիրա''' կամ '''Շիրազ''' (գիտական անվանում։ ***Vitis vinifera* 'Syrah')*',  խաղողի սորտ, օգտագործվում է կարմիր և վարդագույն գինիներ պատրաստելու համար, ինչպես ավանդական չոր, այնպես էլ քաղցր պնդիչ։ Որոշ արտադրողներ փորձում են նաև փրփրուն գինիների արտադրության մեջ։

## Ծագում
Սիրայի մասին լեգենդը կապված է նրա հոմանիշներից մեկի՝ Շիրազ անվանման հետ։ Շիրազը Իրանի ամենահին քաղաքներից մեկն է (գտնվում է Պերսեպոլիսից ոչ հեռու, Աքեմենյանների նստավայրում), որտեղ արտադրում էին հայտնի «Շիրազի» գինին։ Ըստ առասպելի խաղողի «Սիրա» տեսակը աճեցվել էր Շիրազում, այնուհետև հասցվել Ռոնայի տեղամաս՝ Ալպեր։ Այդ լեգենդի կողմակիցները ենթադրում են, որ «Սիրա»-ն համարվում է «Շիրազ»-ի տեղական ֆրանսիական հոմանիշը։ Աշխարհի տարբեր երկրներում Սիրան օգտագործում են տարբեր հոմանիշներով, ինչպիսիք են ՝ Անտուրենեն նուար, Բալսամինու, Կանդիտիվ, Մարսանն նուար, Շիրազ, Սիրաք, Սիրա, Սիրու, Սերին և Սերեին։
### Ժամանակակից պատմություն
Սիրան դեռ համարվում է հյուսիսային Ռոնի հիմնական օգտագործվող խաղողի տեսակը, և զուգորդված է այնպիսի դասական գինիների հետ, ինչպիսիք են Hermitage, Côte-Rôtie: Ռոնի հարավային շրջաններում այն կազմում է գինու խառնուրդի մի  մասը, որից պատրաստում են Châteauneuf-du-Pape, Gigondas և Côtes du Rhône գինիները, որտեղ Grenache խաղողի սորտը կազմում է խառնուրդի հիմնական մասը։
 
1999 թվականին կատարված հետազոտությոնները ցույց են տվել, որ Սիրան և ծնող-սորտը (*Mondeuse Blanche*, *Dureza*) առաջացել են Ֆրանսիայի հարավ-արևելքում գտնվող սահմանափակված շրջանից։

## Տարածում
Ներկայումս աճեցվում է գործնականում բոլոր այն քաղաքներում, որտեղ արտադրվում է գինի։ Հիմնականում, մեծ քանակությամբ աճեցվում է Ֆարանսիայի հարավում ( Սիրա անունով), Ավստրալիայում (Շիրազ անունով), Իտալիայում, ԱՄՆ-ում, Հարավային Աֆրիկայում, Չիլիում, Արգենտինայում։  Տալիս է մուգ, թանձր գունավորված գինի, արագ աճում է և ունի երկար պահպանման ժամկետ։ Ավստրալիայում արտադրվող գինու համը փոքր-ինչ տարբերվում է Ֆրանսիայում նույն Սիրա խաղողի տեսակից պատրաստվող գինուց։

## Նկարագրություն
Սիրան, խաղողի տեխնիկական սորտ է, որը օգտագործում են կարմիր և վարդագույն գինիների արտադրության մեջ, հասունացան միջին ժամկետով։ Ունի ցածր բերքատվություն, որը համարվում է լավ գինի արտադրելու պայման։ Գինու համը և որակը պատրաստված Սիրա խաղողի սորտից կախված է կլիմայից, որը հիմնականում աճեցվում է բարեխառն գոտիներում (ինչպիսին են՝ հյուսիսային Rhone Valley և  Walla Walla AVA-ի գին մի մասը ԱՄՆ-ում)։

Սիրան օգտագործում են կամ որպես առանձին սորտ կամ՝ օգտագործում են խառնուրդներում։ Այն հնարավոր է գտնել այնպիսի պետություններում ինչպիսիք են ՝ Ֆրանսիա, Չիլի Հարավային Աֆրիկա, Նոր Զելանդիա, Կալիֆոռնիա և Վաշինգտոն։ Սիրա հնարավոր է գտնել նաև Ավստրալիայի մի քանի շրջաններում, ինչպիսիք են ՝  Barossa, Coonawarra, Hunter Valley, Margaret River и McLaren Vale:

## Աղբյուրներ
* Сира
* Сира (Syra, Sirah) 
## Ծանոթագրություններ

Կատեգորիա:Խաղողազգիներ
Կատեգորիա:Խաղողի սորտեր
Ռամպա (թատրոն)

**«Ռամպա» թատրոն**, սիրողական դրամատիկական թատրոն, որը գտնվում է Նախոդկա քաղաքում։ Հիմնադրվել է 2005 թվականին քաղաքի էնտուզիաստների կողմից։ Գործում է մշակույթի տան հարևանությամբ, անձնակազմը բաղկացած է 25 հոգուց։

## Պատմություն
Թատրոնը հիմնադրվել է 2005 թվականին, Նախոդկա քաղաքի սիրողական էնտուզիաստների կողմից։
Անձնակազմը մասնակցել է 2007 թվականին Ուսուրիյսկում տեղի ունեցած միջազգային փառատոնին։ 2008 թվականին մասնակցություն են ունեցել Վլադիվաստոկում կազմակերպված մրցույթին։ 2010 թվականի հունվարին թատրոնը ստացավ ժողովրդական թատերական կոլեկտիվի կոչում։ 2010 թվականի ամռանը կոլեկտիվը մասնակցեց Կորեիայի հանրապետությունում անցկացված միջազգային թատերական փառատոնին, որտեղ հանդես եկան «Ծիծաղելու ոչինչ չկա» ներկայացմամբ (Անտոն Չեխով).

## Ընթացիկ խաղացանկ
* «Կուպիդոնի կատակները», Չեխով
* «Ծոծաղելու ոչինչ չկա», Չեխով
* «Շտապեք բարություն անել», հեքիաթ
* «Ինկոնգնիտո», ըստ Նիկոլայ Գոգոլի «Ռևեզորի» 
* «Մոռանա՛լ Գերոստրատին», Գրիգորի Գորին
* «Շատ հասարակ պատմություն», դրամատուրգ Մարին Լադոյ, լիրիկական դրամա։
* «Տասներկու ամիս», ամանորյա հեքիաթ մեծահասակների և փոքրիկների համար, հեղինակ՝ Մարշակ
* «Ստախոս», Հումորային մյուսզիքլ, Մեյոյի և Էնեկենայի պիեսների մոտիվներով։ Պրեմիերան կայացել է 2015 թվականի դեկտեմբերի 20-ին։

## Արտաքին հղումներ
* «Рампа» закрывает театральный сезон, май 2010 года 
* Театр «Рампа» г. Находка (официальный сайт) 

## Ծանոթագրություններ

Կատեգորիա:Ռուսաստանի թատրոններ
Հեկտոր Մորենո

**Հեկտոր Մորենո** (, ), մեքսիկացի ֆուտբոլիստ, պաշտպան։ Հանդես է գալիս իտալական «Ռոմա»-ի և Մեքսիկայի ազգային հավաքականի կազմում։

2005 թվականին Մորենոն դարձել է Աշխարհի երիտասարդական առաջնության չեմպիոն։

## Ակումբային կարիերա
Հեկտոր Մորենոն իր կարիերան սկսել է «*Պումաս*» թիմի երիտասարդական կազմում։ Աշխարհի երիտասարդական առաջնությունից հետո ֆուտբոլիստը սկսել է հանդես գալ թիմի հիմնական կազմում։

2007 թվականի դեկտեմբերի 12-ին Մորենոն տեղափոխվել է հոլանդական «*ԱԶ*» ֆուտբոլային ակումբ։ Թիմի կազմում հանդես գալու տարիներին նա դարձավ Եվրոպայի առաջատար ֆուտբոլիստներից մեկը։

2011 թվականի հունիսի 11-ին Հեկտորը տեղափոխվել է իսպանական «Էսպանյոլ»։ Նա թիմի  հետ կնքել է 5-ամյա պայմանագիր։

2015 թվականի օգոստոսի 15-ին Հեկտոր Մորենոն պայմանագիր է կնքել «ՊՍՎ»-ի հետ։ Նա թիմի կազմում հանդես է եկել մինչև 2017 թվականը։

2017 թվականի հունիսի 13-ին Մորենոն տեղափոխվել է իտալական «Ռոմա»։ Նա թիմի հետ կնքել է 4-ամյա պայմանագիր։

## Միջազգային կարիերա
Մորենոն Մեքսիկայի ազգային հավաքականի կազմում իր դեբյուտը նշել է 2007 թվականի հոկտեմբերի 17-ին՝ Գվատեմալայի հավաքականի դեմ խաղում։

## Վիճակագրություն

## Ձեռքբերումներ
* Հոլանդիայի չեմպիոն - 2008/09, 2015/16
* Հոլանդիայի սուպերգավաթակիր - 2009
* Աշխարհի չեմպիոն (Մ17) - 2005

## Ծանոթագրություններ

## Արտաքին հղումներ
* Էջը «Էսպանյոլ»-ի պաշտոնական կայքում  
 

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:ԱԶ Ալկմարի ֆուտբոլիստներ
Կատեգորիա:Էսպանյոլի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Մեքսիկայի հավաքականի ֆուտբոլիստներ
Կատեգորիա:Մոնտեռեյի ֆուտբոլիստներ
Կատեգորիա:ՊՍՎ Էյնդհովենի ֆուտբոլիստներ
Կատեգորիա:Ռեալ Սոսիեդադի ֆուտբոլիստներ
Կատեգորիա:Ռոմայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Ֆլորիանա Լիմա

**Ֆլորիանա Լիմա** (, ), ամերիկացի դերասանուհի։ Մարմնավորում է դետեկտիվ Մեգի Սոյերին The CW հեռուստաալիքի «Սուպերգրլ» հեռուստասերիալում։

## Վաղ կյանք
Լիման ծնվել է Օհայո նահանգի Ցինցինատի քաղաքում։ Ունի իտալական ծագում։ 1999 թվականին ավարտել է ավագ դպրոցը և ընդունվել է Օհայո նահանգի համալսարան։ Այն ավարտելուց հետո աշխատել է Կոլումբուս քաղաքի NBC4 հեռուստաալիքում որպես արտադրության գծով օգնական։ Ցանկանալով սկսել դերասանական գործունեություն՝ տեղափոխվել է Լոս Անջելես։

## Կարիերա
Լիման կատարել է հիմնական դեր «Խեղճ Փոլ» (2008-2009) համացանցային սերիալում և Fox հեռուստաալիքի «Մաֆիայի բժիշկ» (2012-2013) հեռուստասերիալում։ Կատարել է երկրորդկան դեր NBC հեռուստաալիքի «Հավատարմություն» (2015), ABC հեռուստաալիքի «Ընտանիք» (2016) և Fox հեռուստաալիքի «Մահացու զենք» (2016) հեռուստասերիալներում։ 2016 թվականին Լիման սկսել է մարմնավորել դետեկտիվ Մեգի Սոյերին The CW հեռուստաալիքի «Սուպերգրլ» հեռուստասերիալում։

Լիման նաև նկարահանվել է «Ինչպես հանդիպեցի ձեր մայրիկին», «Ոգիների հետ խոսացողը», «Մելռոուզ Փլեյս», «Հաուս», «Պարզ տեսարանից», «Ֆրանկլին և Բեշ» և «C.S.I.: Հանցանքի վայր» հեռուստասերիալներում։

## Անձնական կյանք
2016 թվականից Լիման սկսել է հանդիպել դերասան Քեյսի Աֆլեքի հետ։

## Ֆիլմագրություն

## Ծանոթագրություններ

## Արտաքին հղումներ
* 

Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացիներ իռլանդական սերմամբ
Թռչունի օր

«Թռչունի օր» (), այս կրճատված անվանումը կապված է մի շարք տարբեր տոների և միջազգային օրերի հետ, որոնք ուղիղ կապված են թռչունների հետ։ Նրանց թվում ավելի հայտնի «թռչնային» օրեր են համարում՝ «Թռչունների միջազգային օր» (ապրիլի 1), «Թռչունի օր» (մայիսի 4), «ԱՄՆ-ի թռչունի միջազգային օր» (հունվարի 5), մայիսի երկրորդ շաբաթը՝ «Միջազգային թռչող թռչունների օր», «Մեծ Բրիտանիայի թռչունի միջազգային օր» (հունվարի 22), «Թռչունի օր» կամ «Ձեռքբերում» Ռուսաստանի միջազգային օրացույցում։ Թվարկված տոներից ոչ մեկը չի համարվում ոչ աշխատանքային օր, եթե կախված տարվանից՝ չի ընկնում արձակուրդների ընթացքում։

## «ԱՄՆ-ի թռչունի միջազգային օր»
«ԱՄՆ-ի թռչունի միջազգային օր» (, հունվարի 5) ամենամյա բնապահպանական տոն, որն ԱՄՆ-ում ավանդաբար նշվում է հունվարի 5-ին։ Այդ օրը մի շարք էկոլոգիական կազմակերպություններ և ամերիկյան շարժումները փորձում են ուշադրությանը հասցնել իշխանություններին և երկրի քաղաքացիներին խնդիրները անհետացող թռչունների տեսակների պահպանման մասին և բոլոր թռչունների պահպանումը, բնակվելը կապված է մարդու հետ։ Բացի այդ, էնտուզիաստներ-թռչնաբաններ անցկացումը և ուսուցանող աշխատանքը, փորձում է բացատրել նրանց, ովքեր ձեռք են բերում ընտանիք կենդանիներ, որ դրանց բովանդակությունը կապված է մի շարք դժվարությունների հետ, որոնց պետք է պատրաստ լինել։

## «Թռչունների միջազգային օր»
«Միջազգային թռչունի օր», տոն, որը նշում են ամեն տարի, ապրիլի 1-ին՝ սկսած 1927 թվականից։

## «Թռչունի օր»
Այս տոնի պատմությունը սկսում է 1894 թվականից ԱՄՆ-ում, Փենսիլվանիա նահանգում։ Տոնակատարության նախաձեռնողն ու կազմակերպիչը՝ Օիլ Սիթի () Չարլզ Բեբկոկ () ամերիկյան քաղաքի ոչ մեծ դպրոցի տեսուչ։ Նա որոշել է կազմակերպել որպես մանկական տոն՝ անվանելով այն «Թռչունի օր» () և համատեղել հաճելին օգտակարի հետ (երեխաների կրթական և թռչնատների շինության ու կերամաններ թռչունների համար)։ Չարլզի միտքը սկսվել է ընդարձակվել քսաներորդ դարում ամբողջ երկրով, իսկ հետո Հին աշխարհում։

«Bird Day»-ը այժմ ևս նշում են ԱՄՆ-ում։

## Ծանոթագրություններ

Կատեգորիա:Թռչնաբանություն
Կատեգորիա:Միջազգային օրեր
Շիֆրին թատրոն

**Շիֆրին թատրոն**, թատրոն, որի գեղարվեստական ղեկավարը Եֆիմ Շիֆրինն է։ Թատրոնը հիմնադրվել է 1990 թվականին Մոսկվայում (Ռուսաստան)։

## Պատմություն և խաղացանկ
Թատրոնի խաղացանկի ներկայացումներից են «Լուսանկարի հիշողություն»-ը (1991 թվական) և «Նոր ռուսերեն պասյանս»-ը (1997 թվական)։

Եֆիմ Շիֆրինը իր ներկայացումների, համերգների, վոկալ ստեղծագործությունների կատարող է, որոնց թվում են «Երուսաղեմ»-ը, «Վերադարձ»-ը, «Հարավային գիշեր»-ը և այլն։

1993 թվականին Եֆիմ Շիֆրինը էստրադային ներկայացումների ձևով հայտնի արվեստագետների մասնակցությամբ հանդիսատեսին ներկայացնում է մարտյան ամենամյա Բենեֆիս՝ «Աշխատություն № 10» (2002 թվական) Ռուսաստանի պետական կենտրոնական դահլիճում (ռեժիսոր՝ Ալեքսանդր Գորբան), 2003 թվականին «Սանդուղք» (ռեժիսոր Սերգեյ Ցվետկով) Ռուսաստանի պետական կենտրոնական դահլիճում, 2004 թվականին «Մարդահամար» (ռեժիսոր՝ Սերգեյ Ցվետկով) Ռուսաստանի պետական կենտրոնական դահլիճում, 2005 թվականին «Մարդիկ դիմակներով» (ռեժիսոր Սերգեյ Ցվետկով) Ռուսաստանի պետական կենտրոնական դահլիճում։

## Ներկայացումներ
# 1985 - «Ես ուզում եմ ասել» - ռեժիսոր Վլադիմիր Տոչիլին
# 1987 - «Երեք հարց» — հեղինակ Վիկտոր Կոկլյուշկին, ռեժիսոր Էդուարդ Բուտենկո (Մոսկվայի էստրադային թատրոն)
# 1988 - «Կլոր Լուսին» — հեղինակ Վիկտոր Կոկլյուշկին, ռեժիսոր Էդուարդ Բուտենկո (Մոսկվայի էստրադային թատրոն)
# 1990 - «Ես Շոստակովիչի խաղում», երաժշտական մոնոներկայացում՝ ռեժիսոր Ֆելիքս Գրիգորյան
# 1991 - «Լուսանկարի հիշողություն» - հեղինակ Վիկտոր Կոկլյուշկին, ռեժիսոր Ֆելիքս Գրիգորյան

## Բենեֆիսներ
# 1993 - «Բարև, դերասան» - ռեժիսոր Լյուբով Գրեչիշնիկովա
# 1994 - «Միայնակ գայլ» - ռեժիսոր Գեդրյուս Մացկյավիչյուս
# 1995 - «Թագավորական օթյակ» - ռեժիսոր Սեմյոն Բուլբա
# 1996 - «Հոլիվուդից զանգի են սպասում» - ռեժիսոր Սեմյոն Բուլբա
# 1997 - «Նոր ռուսերեն պասյանս» - ռեժիսոր Սեմյոն Բուլբա
# 1998 - «Երեկո ընկերների շրջապատում» - ռեժիսոր Լյուբով Գրեչիշնիկովա
# 1999 - «Եֆիմ Շիֆրինը և իր ընկերները» - ռեժիսոր Լյուբով Գրեչիշնիկովա — Մոսկվայի էստրադային թատրոն
# 2000 - «Շիֆրինի տապան» - ռեժիսոր Ալեքսանդր Գորբան - Մոսկվայի էստրադային թատրոն
# 2001 - «WWW.SHIFRIN.RU» - ռեժիսոր Ալեքսանդր Գորբան - Ռուսաստանի պետական կենտրոնական դահլիճ
# 2002 - «Աշխատություն № 10» - ռեժիսոր Ալեքսանդր Գորբան - Ռուսաստանի պետական կենտրոնական դահլիճ
# 2003 - «Սանդուղք» - ռեժիսոր Սերգեյ Ցվետկով - Ռուսաստանի պետական կենտրոնական դահլիճ
# 2004 - «Մարդահամար» - ռեժիսոր Սերգեյ Ցվետկով - Ռուսաստանի պետական կենտրոնական դահլիճ
# 2005 - «Մարդիկ դիմակներով» - ռեժիսոր Սերգեյ Ցվետկով - Ռուսաստանի պետական կենտրոնական դահլիճ

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Մոսկվայի թատրոններ
Կեմերովոյի մարզային Ա. Գայդարի անվան տիկնիկային թատրոն

**Կեմերովոյի մարզային Ա. Գայդարի անվան տիկնիկային թատրոն**, Կուզբասսի ամենահին թատերական կոլեկտիվներից մեկը։

## Թատրոնի պատմությունը
Կեմերովոյի մարզային Ա. Գայդարի անվան տիկնիկային թատրոնը ստեղծվել է 1942 թվականի փետրվարի 8-ին, Հայրենական մեծ պատերազմի ժամանակ, Նովոսիբիրսկի «Կարմիր ջահ» թատրոնի բազայի վրա, որը այդ ժամանակ տեղափոխվել էր Ստալինսկ (այժմ՝ Նովոկուզնեցկ)։ Այդ օրը դերասան երեխաների խմբով բեմադրվել է առաջին ներկայացումը՝ «Գայլը և յոթ այծիկները»։

Միայն 1953 թվականի սեպտեմբերին թատրոնը ձեռք է բերել իր սեփական շենքը՝ Նովոկուզնեցկ քաղաքի Կիրովի փողոցում։

1961 թվականին թատերախմբի հիմնական մասը տեղափոխվել է Կեմերովո քաղաք և հաստատվել է ներկայիս տարածքում։

Բացի մանկական խաղացանկից՝ թատրոնը ստեղծեց բեմադրություններ մեծահասակների համար։ Բեմում ծնվեցին «Ճգնավորը և վարդը», «Կարապների երամ», «Աստվածային կատակերգություն» ներկայացումները։ Թատրոնի դերասաններից շատերի տաղանդը գնահատվել է ըստ արժանվույն․ Ռուսաստանի վաստակավոր արտիստի կոչում են ստացել դերասաններ Ռ. Միշչենկոն, Ա. Նոխրինը, Լ. Բարանովսկայան, Տ. Շիշկինան, Յա. Զվերյանսկին։

Թատրոնի գոյության 75 տարիների ընթացքում բեմադրվել է ավելի քան 300 ներկայացում։ Թատրոնի կազմը հաջողակ հյուրախաղեր է ունեցել Ռուսաստանի և մոտակա երկրների շատ քաղաքներում, հաճախ հյուր են լինում Կեմերովոյի գիշերօթիկ դպրոցներում և մանկատներում։

Ներկայումս թատրոնը ղեկավարում է Դմիտրի Վիխրեցկին, որը «UNIMA» տիկնիկագործների միջազգային կազմակերպության անդամ է։ 2001 թվականից նա թատրոնի գլխավոր ռեժիսորն էր, իսկ 2004-ից՝ տնօրենը։ Դմիտրի Վիխրեցկին կազմակերպել է մի շարք բեմադրություններ, որոնք հաջողություն են ունեցել բեմում։ Դրանց շարքում են հանդիսատեսի կողմից սիրված «Արջուկ Ռիմ-տի-տի» երաժշտական-կատակերգական պատմությունը, «Գավ անունով կատվիկը» քաղաքային երաժշտական պատմությունը, «Կապույտ մորուքը», «Գիշերը Ամանորից առաջ» ֆանտասմագորիան, «Պեր Գյունտ» շարերգը, «Ալ առագաստներ»-ը, «Թեդդի»-ն։ Այս ներկայացումներից շատերը արժանացել են հեղինակավոր թատերական փառատոների հանդիսատեսի և ժյուրիի ուշադրությանը։

75 տարիների գոյության ընթացքում տիկնիկների թատրոնը բազմիցս դարձել է «Կուզբաս թատերական» կինոփառատոնի մրցանակակիր, ինչպես նաև հաղթել է Սանկտ Պետերբուրգի, Մինսկի, Ռյազանի, Օմսկի, Նովոսիբիրսկի, Բարնաուլի, Իրկուտսկի, Տոմսկի թատերական փառատոններում։

## Ծանոթագրություններ

## Արտաքին հղումներ
* Թատրոնի պաշտոնական կայքը

Կատեգորիա:Ռուսաստանի թատրոններ
Կատեգորիա:Տիկնիկային թատրոններ
Mail on Sunday

**Mail on Sunday** դեբյուտային ստուդիական ալբոմի պրեմերիան կայացել է 2008 թվականին մարտի 18-ին։

## Առևտուր
Ալբոմը դեբյուտացվել է US Billboard 200 չարթի #4-ում, առաջին շաբաթում վաճառվելով 86,000 օրինակով։ 2009 թվականի մայիս ամսվա դրությամբ, ԱՄՆ-ում ալբոմը վաճառվել է 390 000 պատճենով։ Մեծ Բրիտանիայում ալբոմը ստացել է արծաթե հավաստագիր։

## Ստեղծագործությունների ցանկը

## Չարթեր

## Սերտիֆիկատներ

## Ծանոթագրություններ

Կատեգորիա:2008 ալբոմներ
Կատեգորիա:Անգլալեզու ալբոմներ
Փոքր դրամատիկական թատրոն (Սանկտ Պետերբուրգ)

**Փոքր դրամատիկական թատրոն, Եվրոպայի թատրոն**, դրամատիկաան թատրոն Սանկտ Պետերբուրգում, ստեղծվել է 1944 թվականին։

## Թատրոնի պատմություն
Փոքր դրամատիկական թատրոնն ստեղծվել է 1944 թվականին և սկզբնական ժամանակաշրջանում ծառայել է Լենինգրանդյան ճակատի զորամասերին։ Նախնական շրջանում թատրոնը շարժական էր և չուներ սեփական շենք, միայն 1956 թվականին է թատրոնին շենք հատկացվում Ռուբինշտեյն փողոցում։

1944 թվականից մինչև 1969 թվականին թատրոնի տնօրենն է եղել Եվգենի Միխայլովիչ Կորնբլիտը։

1961-1966 թվականներին գլխավոր ռեժիսորն է եղել Յ․ Ս․ Խամարմերը։

1967-1970 թվականներին թատրոնի գլխավոր ռեժիսորն էր Վ․ Ս․ Գոլիկովը։

1973 թվականին թատրոնի գլխավոր ռեժիսոր է դառնում Էֆիմ Միխայլովիչ Պադվեն։ Նա բեմադրում է Ն․ Բաերի «Միջադեպ» ներկայացումը (1974), «Պարոնայք սպաներ» ներկայացումը Ա․ Կուպրինի «Մենամարտ» վիպակի հիման վրա (1974), «Հավերժության օրենք» ներկայացումը Ն․ Դումբաձեի վեպի հիման վրա, «Ֆիեստա» ներկայացումը Հեմինգուեյի վեպի հիման վրա, «20 րոպե հրեշտակի հետ» ներկայացումը Ա․ Վամպիլովի ստեղծագործության հիման վրա։ Թատրոնում ներկայացումներ են բեմադրում նաև Լև Դոնինը («Ավազակը» Կ․ Չապեկի պատմվածքի հիման վրա, Թ․ Ուիլյամսի «Դաջված վարդը», «Ապրիր և հիշիր» Վ․ Ռասպուտինի, «Նշանակում» Ա․ Վոլդոդինի և «Տուն» ներկայացումը Ֆ․ Աբրամովի վեպի հիման վրա), Բենիամին Ֆիլշտինսկին («Մումու», «Գնդի որդին»), Ե. Առյոն («Իմ երջանությունը» ներկայացումը Ա․ Չերվինսկու «Թղթե պատեֆոն» պատվածքի հիման վրա)։

1983 թվականին թատրոնի գլխավոր ռեժիսոր է դառնում Լև Դոդինը։

Տարբեր տարիներին թատրոնում ներկայացումներ են բեմադրել ռեժիսորներ Յուրի Դվորկինը, Գենրիետտա Յանովսկայան, Կամա Գինկասը, Լև Դոդինը։

Եվրոպական թատրոնների միության գլխավոր անսամբլեայի որոշմամբ 1998 թվականին թատրոնին շնորհվում է Եվրոպայի թատրոնի կոչում։

## Ներկա ժամանակներ
### Թատերախումբ
* Նատալյա Վալենտինովնա Ակիմովա, ՌԴ վաստակավոր դերասանուհի (13 մայիսի, 1993)
* Մարիա Բոգդանովա
* Ելիզավետա Բոյարսկայա
* Վերա Պրոկոպևնա Բիկովա-Պիժել
* Ելենա Վասիլևա
* Սերգեյ Աֆանսաևիչ Վլասով, ՌԴ վաստակավոր արտիստ (14 հուլիսի, 1993)
* Սվետլանա Վասիլևնա Գրիգորևա
* Պավել Ալեքսանդրովիչ Գրյազնով
* Օլեգ Գեորգիևիչ Դմիտրիև
* Իրինա Նիկոլաևնա Դեմիչ
* Ալեքսանդր Վասիլևիչ Զավյալով
* Իգոր Յուրևիչ Իվանով, ՌԴ վաստակավոր դերասան (2004)
* Ելենա Ալեքսանդրովնա Կալինինա
* Նատալյա Կալինինա 
* Դանիիլ Կոզլովսկի
* Գլաֆիրա Յուրևնա Կոզուլինա

## Ծանոթագրություններ

Կատեգորիա:Ռուսաստանի թատրոններ
Կատեգորիա:Սանկտ Պետերբուրգի դրամատիկական թատրոններ
Ջեյքոբ Բենքս (երգիչ)

**Ջեյքոբ Բենքս** (, ), բրիտանացի հեղինակ-կատարող Բիրմինգհեմից։ Ջեյքոբը դարձել է առաջին երգիչը, որն ունեցել է չգրանցված կատարում BBC Radio 1 Live Lounge-ում։ Ջեյքոբ Բենքսը հաղթել է 2012 թվականի MOBO մրցանակաբաշխության («Սև ծագման երաժշտություն», ) տարածաշրջանային մրցույթում Բիրմինգհեմում և Ադիդասի *Are You In* երաժշտական մրցույթում։ Նրա երաժշտությունը ներշնչված է մի քանի ժանրերից՝ ներառյալ սոուլ, R&B և հիփ հոփ։ 2016 թվականի սեպտեմբերին նա համաձայնագիր է ստորագրել *Interscope Records*-ի հետ։

## Երաժշտական կարիերա
### 2012-ից սկսած։ Բեկում
2012 թվականի հոկտեմբերին նա ձայնագրել է իր դեբյուտային «Մենախոսություն» () մինի ալբոմը, որը թողարկվեց 2013 թվականի հունվարին։ *The Monologue*-ը երկրորդ անգամ թողարկվեց *Worthy* վերնագրով BBC Radio 1- ով՝ Զեյն Լոուի կողմից։ 2013 թվականի ապրիլին Ջեյքոբն իր առաջին գլխավոր շոուն ունեցավ Լոնդոնի Ս. Փենքրաս հին եկեղեցում։ Նա աջակցել է Էմելի Սանդեին 2013 թվականի ապրիլին Միացյալ Թագավորությունում կայացած տուրի ընթացքում։ Բենքսը երգում է Ռեչ 32-ի () *Doing OK* երգը, որը Ռեչի առաջիկա ստուդիական ալբոմի երկրորդ սինգլն էր։ Բենքսը երգում է Chase and Status-ի *Alive* երգը նրանց նոր ալբոմից, որը կոչվում է *Brand New Machine*: Նա նաև աջակցում է նրանց Միացյալ Թագավորությունում կայացած Brand New Machine 2013 համերգային շրջագայության ընթացքում։ Բենքսը 2013 թվականին հայտարարեց, որ պատրաստվում է թողարկել նոր միացյալ մինի ալբոմ իր, Ռեչ 32-ի և Ջորջ Պոետի մասնակցությամբ։ Ալբոմը պիտի կոչվեր *Gambling Man*, սակայն չի թողարկվել։ 2014 թվականի մայիսի մեկին նրա և All About She-ի համագործակցության արդյունքում թողարկվեց *I Can Wait*-ը՝ որպես նրանց դեբյուտային Go Slow մինի ալբոմի ընդլայնված տարբերակ և հասանելի էր անվճար ներբեռնման համար։ Ջեյքոբը նաև աշխատել է այնպիսի արտիստների հետ, ինչպիսիք են Chase & Status-ը, Bondax-ը, Ջեյք Գոսլինգը, Նոքս Բրաունը,  Plan B-ն և Ռեչ 32-ը։

2015 թվականի հուլիսի 21-ին թողարկվեց Բենքսի երկրորդ մինի ալբոմը՝ *The Paradox*-ը։

2016 թվականին նա համագործակցել է նորվեգական Seeb արտադրական թիմի հետ և թողարկել What Do You Love երգը։ Երգը հասավ նորվեգական VG-lista պաշտոնական հիթ-շքերթի երկրորդ հորիզոնական։

2017 թվականի մարտի 9-ին Բենքսը ներկայացրեց երկու մասից բաղկացած պատմողական հոլովակ իր նոր՝ *Unholy War* սինգլի համար։ Բենքսը երգի համահեղինակ է։ Սինգլը թողարկվելիք The Boy Who Cried Freedom մինի ալբոմից է։

## Փոփ մշակույթում
Բենքսի *Move With You* երգն օգտագործվել է EA Sports-ի խաղում FIFA 15-ի ժամանակ։

2013 թվականին նրա *Worthy* երգը American TV-ով ցուցադրվող Suits հեռուստասերիալի երրորդ եթերաշրջանի 9-րդ մասում։

Նրա *Unknown* երգն օգտագործվել է Starz TV-ով ցուցադրվող Power հեռուստասերիալի երրորդ եթերաշրջանի վերջին մասում, ինչից հետո նա արժանացավ մեծ ուշադրության իր հզոր ձայնի շնորհիվ։ Արդյունքում նրա *Monster* երգն օգտագործվեց չորրորդ եթերաշրջանի առաջին մասում։

2017 թվականին նրա *Unholy War* երգը հնչեց «Սև ցուցակ։ Հատուցում» հեռուստասերիալի վերջին մասում։

2017 թվականին Բենքսի *Unholy War* երգն օգտագործվեց 2017 Need for Speed խաղի թրեյլերում։

## Սկավառակագրություն
### Մինի ալբոմներ

### Սինգլներ
#### Որպես գլխավոր արտիստ

#### Որպես մասնակից արտիստ

### Այլ ելույթներ

## Ծանոթագրություններ

## Արտաքին հղումներ
*Պաշտոնական վեբկայք

Կատեգորիա:Բրիտանացի երաժիշտներ
Կատեգորիա:Բրիտանացի երգիչներ
Լուիս Գրեյ

**Լուիս Պատրիկ Գրեյ** (), ամերիկացի քաղաքական գործիչ, 1972-1973 թվականներին եղել է ՀԴԲ տնօրենի պաշտոնակատարը։

## Կենսագրություն
1940 թվականին ավարտել է ԱՄՆ Ռազմածովային ուժերի ակադեմիան։ Ծառայել է ռազմածովային ուժերում։ Երկրորդ համաշխարհային պատերազմի մասնակից է։

1949 թվականից Վաշինգտոնի փաստաբանների կոլեգիայի անդամ։ Ջորջ Վաշինգտոն համալսարանում ստացել է փաստաբանի դոկտորի կոչում։

Կորեական պատերազմի մասնակից է։ Դրա ավարտից հետո եղել է Կոնեկտիկուտ նահանգի փաստաբանների կոլեգիայի, Միացյալ Նահանգների վերաքննիչ դատարանի, Միացյալ նահանգների ռազմական վերաքննիչ դատարանի և ԱՄՆ Գերագույն դատարանի անդամ։

1960 թվականին անցել է թոշակի որպես Առաջին կարգի կապիտան։ Որոշ ժամանակ ծառայել է ԱՄՆ շտաբի պետերի միասնական կոմիտեի նախագահի օգնական։ 1961 թվականին զբաղվել է անձնական պրակտիկայով։ 1960-ականների վերջից նորից անցել է պետական ծառայության, նախագահ Ռիչարդ Նիքսոնի աշխատակազմում զբաղեցնելով մի շարք պաշտոններ։

## Ծանոթագրություններ

## Արտաքին հղումներ
* Биография Луиса Патрика Грея  на сайте ФБР

Կատեգորիա:ԱՄՆ-ի քաղաքական գործիչներ
Կատեգորիա:Երկրորդ համաշխարհային պատերազմի մասնակիցներ
Կատեգորիա:Ջորջ Վաշինգտոն համալսարանի շրջանավարտներ
Կիևի դրամայի և կատակերգության թատրոն Դնեպրի ձախ ափին

**Կիևի դրամայի և կատակերգության թատրոն Դնեպրի ձախ ափին** (), թատրոն Կիևում, որը գտնվում է Բուլվարի 25 հասցեյում։

## Թատրոնի պատմությունը
Ուկրաինայի այլ թատրոնների շարքում Կիևի դրամայի և կատակերգության թատրոնը հատուկ տեղ է զբաղեցնում։ Թատրոնը, որը առաջացել է 1970-ականներին, այսօր էլ հայտնի է և լայնորեն ճանաչված է հանդիսատեսների, հեղինակների շրջանակներում։ Թատրոնի թատերախմբի առաջին ժողովը տեղի է ունեցել 1978 թվականի սեպտեմբերի 7-ին, իսկ առաջին պրեմիերան 1979 թվականի ապրիլի 21-ին։ Թատրոնի հիմնադիրն ու ղեկավարը Ուկրաինայի ժողովրդական արտիստ Էդուարդ Մարկովիչ Միտնիցկին է։ Թատրոնի կառուցման ժամանակ մեծ դեր է ունեցել խորհրդային դերասան, վաստակավոր արտիստ, Ուկրաինայի ԽՍՀ դափնեկիր Պավել Սեմյոնովիչ Մորոզենկոն։ Պավել Սեմյոնովիչը, արդեն մեծ դերասան ստեղծագործական և հասարակական մեծ ներդրում ունեցավ երիտասարդ դրամայի և կատակերգության թատրոնի անձնակազմի վրա։ Մորզենկոն աշխատել է թատրոնում մինչև 1982 թվականը։

Շատ տարիներ թատրոնը սեփական տարածք չի ունեցել։ Ներկայացումները բեմադրվեցին բոլոր թատրոններում և Կիևի գրեթե բոլոր մշակույթի պալատներում, այդ թվում «Ուկրաինա» և «Հոկտեմբերյան» պալատներում։

1982 թվականի մայիսին քաղաքային իշխանությունը երիտասարդ թատրոնին հանձնել է Կոսմոս կինոթատրոնի շենքը։

Թատրոնը մասնակցել է բազմաթիվ միջազգային փառատոների։ Սանկտ Պետերբուրգում ԱՊՀ և Բալթյան երկրների «Բալթյան տուն» փառատոնին, Բրեստում՝ «Սպիտակ Վեժա», Գոմելում, Տոլյատիում, Բրյանսկում ռուս դասականների, Լվովում՝ «Ոսկե առյուծ» և այլ փառատոների։

## Ծանոթագրություններ

Կատեգորիա:Ուկրաինայի թատրոններ
Կատեգորիա:Ակադեմիական թատրոններ
Կատեգորիա:1978 հիմնադրումներ Ուկրաինայում
Սինեմատոգրաֆ

**Սինեմատոգրաֆ** (թատրոն) — թատրոն, որտեղ խաղում են տեսողական պլաստիկ լեզվով։ Թատրոնը ա՛խատում է Մոսկվայում։ «Սինեմատոգրաֆի» բեմում միավորվում է բանաստեղծություններ, երգեր և գրական տեքստեր ռուսական ժեստային լեզվով։ Յուրաքանչյուր ներկայացման բեմականացման պարտադիր փուլ է՝ ստեղծել այնպիսի ժեստեր, որոնք հասկանալին են յուրաքանչյուր մարդուէ ինչ լեզվով էլ որ խոսի, կամ ինչ աստիչանի լսողություն էլ որ ունենան։

## Թատրոնի պատմություն
2006 թվականի Արվեստի պետական մասնագիտացված համալսարանի շրջանավարտները (ք․ Մոսկվա) որոշեցին բացել իրենց սեփական թատրոնը։

Արդեն 2006 թվականի հունիսին «Սինեմատոգրաֆը» նկարեց առաջին գործը՝ «Summer loving» տեսահոլովակը (ռեժիսոր Եկատիրինա Տելեգինա), «Բրիոլին» ֆիլմի «Summer Nights» երգի հիման վրա՝ օգտագործելով ժեստերի լեզուն։

2006 թվականի նոյեմբերին «Սինեմատոգրաֆի» դերասանները հրավիրվեցին Et cetera - յի բեմ՝ որպես «Կինոն առանց պատնեշների» III Միջազգային կինոփառատոնի հաղորդավարներ։

2006 թվականի դեկտեմբերին ՊՀ - ի Ուսանողական թատրոնի Էկոնոմիկայի բարձրագույն դպրոցի բեմում ցուցադրվեց ներկայացումների ծրագիր «Խոսենք չնչին բաներից» վերնագրով։ Արբատի թատրոնի տանը տեղի ունեցավ «Մոնմատրի նրբանցքում» երաժշտական ներկայացման պրիմերան, որի հիմքում ընկաժ են ֆրանսիական էստրադային երգեր։ Այդ ծրագրի համերգային տարբերակը կոչվում է «Մարդիկ և կիրքը» (‘‘Les gens et la passion’’)։

2008 թվականի հունվարի 19 - ին Տագանկայի թատրոնի բեմում տեղի ունեցավ Վլադիմիր Վիսոցկու 70 - ամյակին նվիրված «Տեր Աստված, ուղարկիր ինձ երկրորդին» (Ռեժիսոր Իլյա Կազակով) ներկայացման պրեմիերան։

2008 թվականի հոկտեմբերի 30 - ին տեղի ունեցավ «Le Рetit café» ներկայացման պրեմիերան։

2009 թվականի նոյեմբերի 13 - ին տեղի ունեցավ Նիկոլայ Գոգոլի  վիպակի հիման վրա գրված «Խելագարի գրառումները» ներկայացման պրեմիերան։

2009 թվականի նոյեմբերի 14 - ին և 15 - ին թատրոնը մեկնեց Սանկտ Պետերբուրգ և 2 ներկայացում ցուցադրեց։

2009 թվականի փետրվարի 17 - ին տեղի ունեցավ «Այրի կանայք» ներկայացման պրեմիերան

## Թատերախումբ
Տնօրեն — Իրինա Կուչերենկաո

Գեղարվեստական ղեկավար (մինչ 2011 թվական) — Անդրեյ Նազարենկո

### Մշտական դերասանական կազմ
* Ալեքսեյ Զնամենսկի — 2006 թվականից
* Օլգա Ռեյդ (Մելնիկովա) — 2006 թվականից
* Անաստասիա Նեսչասնովա — 2006 թվականից
* Մարիա Ռումյանցեվա — 2010 թվականից
* Մաքսիմ Տիունով — 2006 թվականից

## Խաղացանկ
* 2008 — «Տեր Աստված, ուղարկիր ինձ երկրորդին», պրեմիերա՝ 2008 թվականի հունվարի 19
* 2008 — Le Petit cafe, պրեմիերա՝ 2008 թվականի նոյեմբերի 10
* 2009 — «Խելագարի գրառումները», պրեմիերա՝ 2009 թվականի նոյեմբերի 13
* 2011 — «Այրի կանայք», պրեմիերա՝ 2011 թվականի փետրվարի 17
* 2012 — «Կրկնօրինակ», պրեմիերա՝ 2012 թվականի փետրավարի 11

## Ծանոթագրություններ

## Արտաքին հղումներ
* Թատրոնի պաշտոնական կայք 

Կատեգորիա:2006 հիմնադրումներ Ռուսաստանում
Կատեգորիա:Մոսկվայի թատրոններ
Խեդենեկ Բ Արծրունի

**Խեդենեկ Բ Արծրունի** (ծննդյան և մահվան թվականներն անհայտ - 12-րդ դար), հայ իշխան, իշխան և հետագայում Աղթամարի կաթողիկոս Ստեփանոս Ա Ալուզի որդին, հաջորդել է հորը։ Խեդենեկ Բ-ն սերվում է Արծրունյաց իշխանական տոհմի ճյուղերից մեկից, Խեդենեկյանների (միայն պատմագիտության մեջ կիրառվող) իշխանական տոհմից։ Իշխել է Վասպուրականի Ամյուկ բերդում, որը 1132 թվականին գրավել է Շահ Արմեն Միհրանը և իրեն ենթակա դարձրել Խեդենեկ Բ-ին։ Մխիթար Այրիվանեցին հիշում է Խալտենին, Ամուկի տեր, իսկ այն գրավողն էլ Ելտկուզ աթաբեգն է (1151 թվականին)։

## Աղբյուրներ
* Հայոց անձնանունների բառարան, Հրաչյա Աճառյան, 1942 թ. Հատոր 2, Ցուցակ 1, Էջ 507

Կատեգորիա:Արծրունիներ
Կատեգորիա:Խեդենեկյաններ
Կատեգորիա:Հայոց իշխաններ
Կիտեն

**Կիտեն** (), քաղաք Բուլղարիայի հարավարևելյան հատվածում։ Գտնվում է Բուլղարիայի սևծովյան ափին՝ Կարագաչ գետի շրջակայքում։ Վարչականորեն մտնում է Բուրգասի մարզի Պրիմորսկոյի համայնքի կազմի մեջ։

Ըստ 2012 թվականի մարդահամարի տվյալների՝ Կիտենի բնակչությունը կազմում է 1170 մարդ։

## Աշխարհագրություն
Քաղաքը տեղակայված է Բալկանյան թերակղզու վրա՝ Բուլղարիայի սևծովյան ափին՝ ծովի մակարդակից ընդամենը 10 մետր բարձրության վրա։ Մեծ է ծովի ազդեցությունը կլիմայի ձևավորման գործում։

Շնորհիվ նման նպաստավոր աշխարհագրական դիրքի՝ Կիտենը ձեռք է բերել զբոսաշրջային կարևոր նշանակություն տարածաշրջանում։

## Տեսարժան վայրեր
Կիտենը բավականին նախընտրելի ուղղություն է տեղացի և արտասահմանցի զբոսաշրջիկների համար։ Քաղաքի սևծովյան հատվածում կան երկու ծովափեր՝ Ատլամանը հյուսիսում, իսկ Ուրդովիզան՝ հարավում։

Քաղաքի առողջարանի շրջակայքում առկա է նաև փոքրիկ նավահանգիստ։ Այնտեղ կարելի է մակույկ վարձել և դրա միջոցով տեղափոխվել հարևան բնակավայրեր՝ Լոզենեց, Ախտոպոլ և Պրիմորսկո։

## Ծանոթագրություններ

## Արտաքին հղումներ
* Կիտենի կմետություն  
* Կիտեն քաղաքի մասին 
* Տեղագրությունը bgmaps.com էլեկտրոնային քարտեզում 
* Տեղագրությունը emaps.bg էլեկտրոնային քարտեզում 

Կատեգորիա:Բուլղարիայի քաղաքներ
Կանտինֆլաս

**Մարիո  Ֆորտինո Ալֆոնսո Մորենո Ռեյես** (, ), մեքսիկացի կատակերգու դերասան, սցենարիստ և պրոդյուսեր, հայտնի է **Կանտինֆլաս** բեմական անվամբ։ Հաճախակի խաղում էր աղքատ գյուղացու կամ ցածր սոցիալական խավերի ներկայացուցիչների` պելադոների դերեր։ Նրա բնորոշ դերերը զուգորդվում էին Մեքսիկայի ազգային յուրօրինակությամբ, որը հնարավորություն էր տալիս նրան զարգացնելու իր հաջող կարիերան կինոյի բնագավառում, ոչ միայն իր երկրում այլև Հոլիվուդում։ Մի անգամ Չարլի Չապլինը  Կանտինֆլասին անվանում է «աշխարհի մեծագույն կոմիկ»։ Նրան հաճախ անվանում էին «մեքսիկական Չարլի Չապլին»։ Հոլիվուդում կոմիկը առավելապես հայտնի էր «80 օր աշխարհի շուրջը» կինոնկարի Պասպարտուի դերով։

## Կենսագրություն
Կանտինֆլասը ծնվել է փոստային ցրիչ Պեդրո Մորենո Էսկիվելի և Մարիա դե լա Սոլեդադ Ռեյես Գիսարի ընտանիքում։ Բացի նրանից ընտանիքում եղել են ևս 7 երեխաներ։ Կալիֆոռնիայով ԱՄՆ մեկնելու անհաջող փորձից հետո, դեռևս անչափահաս տարիքից սկսում է ապրուստի միջոցներ վաստակել, զբաղվում է պրոֆեսիոնալ բռնցքամարտով։ Սակայն կատակերգուի էությունը գերակշռեց մենամարտության կրքին և Ռեյեսը հայտնվեց վրանային կրկեսում, այնուհետև պրոֆեսիոնալ թատրոնում և կինոյում։ 1936 թվականին նա ամուսնանում է ռուս աղջկա` Վալենտինա Իվանովնա Զուբարեֆֆի հետ և ապրում են միասին միչև նրա մահը,  1966 թվականի հունվարը։ 1961 թվականին Վալենտինան ընդունում է Կանտինֆլասի  մեկ այլ կնոջից  ունեցած երեխային, որին կոչում էին Մարիո Մորենո Արտուրո Իվանովա, որի հետևանքով էլ նրան սխալմամբ համարում էին հոգեորդի։

[right|thumb|150px|Կանտինֆլասի աստղը [Հոլիվուդյան փառքի ծառուղի|Հոլիվուդյան փառքի ծառուղում, Լոս Անջելես]]

## Ֆիլմագրություն
* 1981 -  Փողոցներ ավլողը  (անգլերեն)
* 1978 -  Պարեկային 777  (անգլերեն)
* 1975 -  Նախարարը և ես  (անգլերեն)
* 1973 -  Դոն Կիխոտը նորից ճանապարհին է  (իսպաներեն)
* 1971 -  Ուսուցիչը (իսպաներեն)
* 1967 -  Ձերդ գերազանցություն  (անգլերեն)
* 1964 -  Հոգևորականը (անգլերեն)
* 1963 -  Հատուկ առաքում
* 1961 -  Անգրագետը  (անգլերեն)
* 1956 -  Մեքսիկացին Հոլիվուդում  (անգլերեն)
* 1956 -  80 օր աշխարհի շուրջը 1956 -  Բոլերո  (անգլերեն)
* 1945 -  Մեկ օր սատանայի հետ 
* 1944 -  Գրանդ Օթել (իսպաներեն)
* 1943 -  Ռոմեո և Ջուլիետա 
* 1943 -  Կրկես
* 1942 -  Երեք հրացանակիրները (անգլերեն)
* 1936 -  Սիրտ, մի խաբիր ինքդ քեզ (անգլերեն)

## Պարգևներ, անվանակարգեր
* «Ոսկե գլոբուս» մրցանակ, լավագույն տղամարդու դերի համար,  կոմեդիա և մյուզիքլ, 1957 թ.   
* «Ոսկե գլոբուս» մրցանակ լավագույն տղամարդու դեր անվանակարգում, Կոմեդիա կամ մյուզիքլ, 1961 թ.  
* Լոս-Անջելեսի Հոլիվուդյան Փառքի Ծառուղում Աստղի տիրակալ

## Գրականություն
* Moreno, Mario Cantinflas: Su Excelencia. México, D. F.: Gráficas Menhir, 1969.
* Pérez Medina, Edmundo. Cómicos del cine mexicano. México: Mina Editores.

## Ծանոթագրություններ

Կատեգորիա:Մեքսիկացի դերասաններ
Կատեգորիա:Մեքսիկացի սցենարիստներ
Կատեգորիա:Մեքսիկացի պրոդյուսերներ
Կատեգորիա:Հոլիվուդյան փառքի ծառուղի
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Թոքի քաղցկեղից մահացածներ
Կատեգորիա:Մեքսիկացի կինոդերասաններ
Կատեգորիա:Թատրոնի դերասաններ
Կատեգորիա:Բեմական կեղծանուններ
Կատեգորիա:Հեռուստատեսային դերասաններ
Purple Rain (ալբոմ)

**Purple Rain** (), ամերիկացի երգիչ և կոմպոզիտոր Փրինսի 8-րդ ստուդիական ալբոմը` թողարկված 1984 թվականին՝ որպես համանուն երաժշտական ֆիլմի սաունդթրեք իր իսկ մասնակցությամբ։

*Purple Rain*-ը ընդունվել է քննադատների կողմից և համարվում է պատմության ամենահաջողված ալբոմներից մեկը (ամբողջ աշխարհում վաճառվել է 22 միլիոն օրինակ, որոնցից 13 միլիոնը` ԱՄՆ-ում, ստացել է 2 «Գրեմմի» և 1 «Օսկար» մրցանակ, 24 շաբաթ եղել է 1-ին հորիզոնականում ԱՄՆ-ում։ Ալբոմից երկու երգ` «When Doves Cry» և «Let's Go Crazy» զբաղեցրել են առաջին հորիզոնականը Billboard Hot 100-ում):

## Պատմություն
Փրինսը երկու Գրեմմի մրցանակ է ստացել 1985 թվականին «*Purple Rain*» ալբոմի համար՝ «Լավագույն վոկալային դուետային կամ խմբային ռոք կատարում» և «Ֆիլմի լավագույն սաունդթրեք» անվանակարգերում։ Այն առաջադրվել էր նաև երրորդ անվանակարգում` «Տարվա ալբոմ»։ Նույն տարում Փրինսը հաղթել է նաև 3-րդ Գրեմմի մրցանակը՝ «Լավագույն R&B երգ» անվանակարգում։ *Purple Rain*-ը ստացել է նաև Օսկար մրցանակ «Լավագույն երաժշտություն ֆիլմից» կատեգորիայում (1985)։

*Purple Rain*-ը ԱՄՆ-ում վաճառվել է 13 միլիոն օրինակով, ընդ որում 1,5 միլիոն օրինակ վաճառվել է թողարկման առաջին շաբաթում` ստանալով ադամանդե կարգավիճակ RIAA-ից։ Ալբոմը գլխավորել է Billboard 200 վարկանշային աղյուսակը և առաջին տեղում է եղել Billboard ամսագրի միջազգային հիթ-շքերթում ռեկորդային քանակով շատ ժամանակահատված` 24 շաբաթ (1984 թվականի օգոստոսի 4-ից մինչև 1985 թվականի հունվարի 18)` դառնալով պատմության մեջ ամենահաջողված սաունդթրեքը ։ Purple Rain-ը երկու անգամ փոխվել է երգիչ և երաժիշտ Բրյուս Սփրինգստինի *Born in the U.S.A.* ալբոմի հետ 1984 և 1985 թվականներին։

## Երգացանկ

## Ծանոթագրություններ

## Արտաքին հղումներ
* *[http://www.discogs.com/Prince-And-The-Revolution-Purple-Rain/master/16245 Purple Rain]* at Discogs

Կատեգորիա:1984 ալբոմներ
Կատեգորիա:Billboard 200 գլխավորած ալբոմներ
Կատեգորիա:Անգլալեզու ալբոմներ
Պետենյան ավազան

մինի|Պետենի քարտեզը, որտեղ նշված են հիմնական բնակավայրերն ու հնագիտական վայրերը
**Պետենյան ավազան** (), աշխարհագրական գոտի Մեզոամերիկայում, տեղաբաշխված ժամանակակից Գվատեմալայի հյուսիսային մասում, ամբողջությամբ Պետեն դեպարտամենտի տարածքում։ Արևելքից շրջափակված է Մայա լեռներով։ Ավազանի տարածքը անտառապատ է այնտեղով են անցնում Բելիզ, Ուսումասինտա և դրանց հոսքը կազմող Սան Պեդրո գետերը։ Ավազանի կենտրոնական և արևելյան հատվածներում գտնվում է լճերի խումբ, որոնցից ամենախոշորները համարվում են Պետեն Իցան և Յաշան (իսպաներեն` Lago Yaxhá):

Ուշ մինչանտիկ և անտիկ ժամանակաշրջաններում (ըստ մեսոամերիկյան ժամանակագրության ) այդ շրջանում բարգավաճել են Մայաների քաղաքակրթության խոշորագույն կենտրոններ, ինչպես օրինակ Տիկալը։ Այս տարածաշրջանում են ստեղծվել մայաների գրերը և պետենյան ճարտարապետության ոճը։ Այստեղ են գտնվում Լա Սուֆրիկայ և Օլմուլ հնագիտական պեղումների վայրերը։

## Գրականություն
* Coe, Michael D. (1987). The Maya. Ancient peoples and places series (4th revised ed.). London and New York: Thames & Hudson. ISBN 0-500-27455-X. OCLC 15895415.
* Culbert, T. Patrick (1995). "Ancient Maya Wetland Agriculture". The Foundation Granting Department: Reports Submitted to FAMSI. Foundation for the Advancement of Mesoamerican Studies, Inc. (FAMSI). Retrieved 2007-01-30.
* Sharer, Robert J.; Loa P. Traxler (2006). The Ancient Maya (6th, fully revised ed.). Stanford, CA: Stanford University Press. ISBN 0-8047-4816-0. OCLC 28067148.

## Պատկերասրահ

Nakbe str.JPG|Նակբե, Mid Preclassic (մ. թ. ա. 600) պալատի ավերակները, Միրադոր ավազան
Tikalpano.jpg|Տիկալ


## Ծանոթագրություններ

Կատեգորիա:Մեզոամերիկա
Կատեգորիա:Մեզոամերիկայի աշխարհագրություն
Սան Անդրես (Սալվադոր)

մինի|Գլխավոր բուրգը Ակրոպոլիսում, Սան Անդրես
մինի|Լա Կամպանա բուրգը (կառուցվածք 5) Սան Անդրես
**Սան Անդրես** (), մայաների մշակույթին պատկանող  հնագիտական վայր Սալվադորում։ Գտնվում է Լա Լիբերթադ գավառի Սապոտիտան հովտում։ Ծագել է մեր թվարկությունից 900 տարի առաջ։ Լագո Իլոպանգո հրաբխի ժայթքման հետևանքով 250 տարի քաղաքը լքված է եղել։ Նորից բնակեցվել է 5-րդ դարում և իր ծաղկմանն է հասել  7-8-րդ դարերում, երբ դարձել է կարևոր քաղաքական կենտրոն։  
Քաղաքը ուներ երկու հիմնական մասեր` հարավային և հյուսիսային։  600 թվականի շրջանում քաղաքի հարավային մասում կառուցվում է այսպես կոչված «Ակրոպոլը», բաղկացած արարողակարգային և վարչական կառույցներից։ Ակրոպոլի հարավային և հյուսիսային մասերում տեղաբաշխված են բուրգերը (կառուցվածք 1-4)։ Ակրոպոլից հարավ տեղաբաշխված է արարողակարգային կառույց 7-ը։ Քաղաքի հյուսիսային մասում տեղաբաշխված է ևս մեկ բուրգ կառույց 5-ը։ Նրա մոտ է գտնվում շուկայական հրապարակը։

Հնագիտական ուսումնասիրությունների  համաձայն Սան-Անդրեսը սերտ կապեր էր պահպանում Կոպանի և Գվատեմալայի լեռնային շրջանների քաղաքների հետ։ 9-րդ դարում Սան-Անդրեսն անկում է ապրում և դադարում լինել կարևոր քաղաքական կենտրոն։  Այնուամենայնիվ քաղաքը բնակեցված էր մնում մինչև 13-րդ դարը։ Իսպանական նվաճումներից հետո նախկին քաղաքի տարածքում տեղաբաշխվում է լեղակի արտադրության գործարանը։ 1658 թվականի հրաբխի ժայթքման հետևանքով այն լցված էր մոխրով։ Դրա շնորհիվ էլ հնագետների կողմից այն գտնվել է համարյա անվնաս։ 1996 թվականին Սալվադորի իշխանությունները կազմակերպեցին Հնագիտական զբոսայգի և այն բացեցին զբոսաշրջիկների համար։

## Աղբյուրներ
* Kelly, Joyce. An Archaeological Guide to Northern Central America: Belize, Guatemala, Honduras, and El Salvador. - Norman: University of Oklahoma Press, 1996. - ISBN 0-8061-2858-5.

Կատեգորիա:Մայաների բնակավայրեր
Փերիս Հիլթոն

**Փերիս Ուիթնի Հիլթոն** (, )՝ ամերիկացի դերասանուհի, երգչուհի, երգերի հեղինակ, մոդել և դիզայներ։

Փերիս Հիլթոնը իր նախնիներից ժառանգել է աշխարհի խոշորագույն հյուրանոցային ցանցը՝ «Hilton Hotels»: Նա առավել հայտնի դարձավ «The Simple Life» ռեալիթի շոուում (2003—2007), որտեղ նա խաղում էր իր ընկերուհու՝ Նիկոլ Ռիչիի հետ։

## Կենսագրություն
մինի|Հիլթոնը իր 30-ամյակին նվիրված խնջույքին, 2011 թվականի փետրվարի 18-ին
Փերիս Հիլթոնը ծնվել է 1981 թվականի փետրվարի 17-ին՝ Ռիկ և Քեթի Հիլթոնների ընտանիքում։ Նա համարվում է Կոնրադ Հիլթոնի թոռնուհին, ով հիմնադրել է Hilton հյուրանոցային ցանցը։ Փերիսը ընտանիքի ամենամեծ զավակն է։ Նա ունի կրտսեր քույրիկ՝ Նիկի Հիլթոն և երկու եղբայր՝ Բարոն և Կոնրադ Հիլթոնները։
մինի|Հիլթոնը 2016 թվականի Կաննի կինոփառատոնին
Հիլթոնի մանկությունն անցել է տարբեր վայրերում՝ Վալդորֆ-Աստորիա հյուրանոցում, որը գտնվում է Մանհեթենում, Բևեռլի Հիլզում, Հեմփթոնում և այլն։ Հիլթոնը ընդունվում է Նյու-Յորքի Dwight School, որտեղից նրան հեռացրին, սակայն հետո նա ստանում է միջնակարգ կրթության իր վկայականը։

## Կարիերա
### Մոդելի կարիերա
2000 թվականին Փերիս Հիլթոնը ստորագրեց պայմանագիր՝ Դոնալդ Թրամփի մոդելային գործակալության հետ և դարձավ պրոֆեսիոնալ մոդել։ Ավելի ուշ նա սկսեց աշխատել այլ մոդելային կազմակերպությունների հետ. Ford Models Management՝ Նյու-Յորքում, Models 1 Agency՝ Լոնդոնում, Nous Model Management՝ Լոս-Անջելեսում և Premier Model Management՝ Լոնդոնում։ Հիլթոնը սկսեց նկարահանվել հանրահայտ բրենդային գովազդներում, որոնց մեջ են մտնում Iceberg, GUESS, Tommy Hilfiger, Christian Dior и Marciano:

### Կինոյի և հեռուստատեսության կարիերա
մինի|Հիլթոնը իր մայրիկի՝ Քեթի Հիլթոնի եւ հորաքրոջ՝ Քայլ Ռիչարդսի հետ 2011 թ. Փետրվարի 5-ին
Հիլթոնի առաջին հեռուստատեսային նախագիծը՝ The Simple Life ռեալիթի շոուն նրան մեծ հաջողություններ է բերում։ Շոուն եթեր է հեռարձակվել 2003 թվականի դեկտեմբերի 2-ին՝ Fox ալիքով։ Հիլթոնի և նրա ընկերուհու՝ Ռիչիի վեճը պատճառ դարձավ այն բանի, որ երեք սեզոն նկարահանելուց հետո ռեալիթի շոուն դադարեց եթեր հեռարձակվել։ Հաջորդ չորրորդ և հինգերորդ սեզոնները դուրս եկան E! ալիքով։ 2006 թվականին Հիլթոնը խաղացել է գլխավոր դերերը «Ոճային իրեր» և «Շեկահերը շոկոլադում» ֆիլմերում։ 2008 թվականին դուրս է եկել «Գեղեցկուհին և այլանդակը» ֆիլմը, որի համար Փերիսը ստացել է երեք մրցանակ՝ «Ոսկե ազնվամորի»։

## Սկավառակագրություն
* Paris (2006, Փերիս Հիլթոնի ալբոմ)

## Ֆիլմագրություն

## Ծանոթագրություններ

## Արտաքին հղումներ
* Փերիս Հիլթոնի օրիգինալ կայք
* 
* 
* 

Կատեգորիա:21-րդ դարի ամերիկացի գործարարներ
Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի ամերիկացի երգիչներ
Կատեգորիա:21-րդ դարի ամերիկացի երգչուհիներ
Կատեգորիա:21-րդ դարի ամերիկացի կին գրողներ
Կատեգորիա:21-րդ դարի երգիչներ
Կատեգորիա:«Ոսկե ազնվամորի» մրցանակի դափնեկիրներ
Կատեգորիա:Ամերիկացի դիզայներներ
Կատեգորիա:Ամերիկացի դիջեյներ
Կատեգորիա:Ամերիկացի երգիչներ
Կատեգորիա:Ամերիկացի երգչուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի հիփ հոփ երգիչներ
Կատեգորիա:Ամերիկացի մոդելներ
Կատեգորիա:Ամերիկացի փոփ երգիչներ
Կատեգորիա:Ամերիկացի փոփ երգչուհիներ
Կատեգորիա:Ամերիկացիներ իռլանդական սերմամբ
Կատեգորիա:Գինեսի գրքի ռեկորդակիրներ
Կատեգորիա:Երաժիշտներ այբբենական կարգով
Կատեգորիա:Կին ինքնակենսագիրներ
Աննա Ջանբազյան

**Աննա (Անահիտ) Սարգիսի Ջանբազյան** (), ԱՄՆ-ում բնակվող իրանահայ պարող, պարուսույց։ «Ջանբազյան» պարի ակադեմիայի գեղարվեստական ղեկավար։

## Կենսագրություն
Աննա Ջանբազյանը ծնվել է Թեհրանում, Իրանում բալետի ակադեմիայի հիմնադիր Սարգիս Ջանբազյանի ընտանիքում։ Մանուկ հասակից հոր ղեկավարությամբ զբաղվել է պարարվեստով։

Հոր մահից հետո՝ 1963 թվականին մեկնել է Հայաստան։ Թեհրան վերադառնալով՝ շուրջ 12 տարի ղեկավարել է Թեհրանի բալետի ակադեմիան։ 1984 թվականին ավարտել է Կալիֆոռնիայի համալսարանի ժամանակակից պարերի բեմադրման բաժնի մագիստրատուրան։ 1988 թվականին Կալիֆոռնիայում հիմնել է բալետի իր ակադեմիան։

Աննա Ջանբազյանը բեմադրել է ավելի քան 150 ստեղծագործություն, այդ թվում՝ «Կոմիտաս-աքսորված և մոռացված», «Ռումի, ուղին լուսավորության», «Բարի գալուստ Պարսկաստան», «Զալ և Ռուդաբեմ», «Հոգու գոհար» և այլ պարային համարներ։ 2015 թվականին ՀՀ սփյուռքի նախարարության աջակցությամբ Երևանի Գաբրիել Սունդուկյանի անվան ազգային ակադեմիական թատրոնում տեղի է ունեցել Լոս Անջելեսի «Ջանբազյան» պարի ակադեմիայի 75-ամյա հոբելյանին նվիրված համերգ։

## Պարգևներ, մրցանակներ
* «Լեստըր Հորթոն» պարի մրցանակ, 2002, 2003, 2004 և 2006 թվականներ
* «Grand Prix of Italy» մրցանակ, 205
* «Diamond Awards» մրցանակ, 2007
* ՀՀ սփյուռքի նախարարության «Կոմիտաս» մեդալ, 2015

## Ընտանիք
* Հայրը` Սարգիս Ջանբազյան
* Մայրը` Ֆլոր Ջանբազյան
* Եղբայրը` Ալբերտ Ջանբազյան

## Ծանոթագրություններ

## Արտաքին հղումներ
* Աննա Ջանբազյանը zarkfoundation.com կայքում

Կատեգորիա:Հայ պարողներ
Կատեգորիա:Հայ պարուսույցներ
Հովհաննես XVI

**Հովհաննես XVI** (, , , ), Հռոմի կաթոլիկ եկեղեցու հակապապ 997-998 թվականներին։

## Կենսագրություն
Հովհաննեսը ծագումով հույն էր՝ (Ջովաննի Ֆիլագատտո անվամբ) Կալաբրիա մարզի Ռոսանո քաղաքից։ Այդ ժամանակ տվյալ տարածքը պատկանում էր Բյուզանդական կայսրությանը, և Հովհաննեսը Օտտոն II կայսեր կնոջ՝ ազգությամբ հույն Ֆեոֆանոի քահանան էր։ Երկու անգամ նա հանդես է եկել որպես կայսերական կանցլեր (980-982), ինչից հետո նշանակվել է Նոնանտոլայի վանահայր (991-992)։ Նաև եղել է կայսեր որդու՝ ապագա կայսր Օտտոն III-ի կնքահայրը, հետագայում նաև դաստիարակը, երբ վերջինս 7 տարեկան էր։ Կայսրուհու թույլտվությամբ Հովհաննեսը նշանակվում է Պյաչենցայի քահանա և ուղարկվում Կոստանդնուպոլիս, որպեսզի ուղեկցի բյուզանդական արքայադստերը։ 996 թվականին Օտտոն II-ի մահից հետո երիտասարդ Օտտոն III-ը գնում է Հովհաննես XV պապի (985-996) մոտ՝ օգնություն խնդրելու, որպեսզի ճնշի Հովհաննես Կրեշենցու ապստամբությունը։ Նա կանգ է առնում Պավիայում, որտեղ նրան ընդունում են որպես Իտալիայի կայսր, և մինչև պապի մահը չի կարողանում հասնել Հռոմ։ Վերջինիս մահից հետո Օտտոն III-ը  կազմակերպում է իր զարմիկ Բրունո Կարինթիայի ընտրությունները որպես Գրիգոր V պապ, և 996 թվականի մայիսի 21-ին նա թագադրում է Օտտոն III-ին։

Երբ կայսր Օտտոն III-ը վերադառնում է Գերմանիա, Հովհաննես Կրեշենցու կողմնակիցները գահընկեց են անում Գրիգոր V պապին։ Բյուզանդացի կայսր Վասիլ Բ-ի օգնությամբ գահ է բարձրանում Հովհաննեսը՝ որպես Հովհաննես XVI։ 997 թվականին արևմտյան եպիսկոպոսների սինոդը ժողով է գումարում և որոշում ընդունում հօգուտ Գրիգոր V-ի։

Օտտոն III-ը Հռոմ է հասնում 998 թվականի փետրվարին և վճռորոշ կերպով ճնշում Հովհաննես Կրեշենցու ապստամբությունը։ Հովհաննես XVI-ը փախչում է, սակայն կայսեր զորքերը հետապնդում և բռնում են նրան։ Դաժանաբար կտտանքների ենթարկելով նրան բերում են Հռոմ, ծաղրանքի ենթարկում, ապա եպիսկոպոսի շորեր հագցնելով՝ նրան ուղարկում են Ֆուլդա (Գերմանիա)։ Այնտեղ մահանում է 1001 թվականին։

Քանի որ Հովհաննես XVI-ը օրինական պապ չի եղել, նրան հաջորդող Հովհաննես պապերը կրել են XVI, XVII և XVIII անունները։ Սակայն միջնադարյան պատմաբաններն ուղղել են այդ անունները՝ նրան ընդգրկելով պապերի ցուցակում։ Այդ սխալ դասակարգումը այլևս չի ուղղվել և մինչև օրս շարունակվում է։

## Տես նաև
* Հռոմի պապերի ու հակապապերի ցանկ
* Հակապապ

## Ծանոթագրություններ

## Գրականություն
* Корелин М. С. Иоанн, римские папы // Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907.

## Արտաքին հղումներ
* Giovanni Filagato ․ In: Salvador Miranda: The Cardinals of the Holy Roman Church, online at fiu.edu, Website of Florida International University, retrieved 29 November 2011.
Սուրբ Հովհաննես Կարապետ եկեղեցի (Խորենիա)

**Երևման Սուրբ Խաչ եկեղեցի** (Սուրբ Հովհաննես-Կարապետ եկեղեցի), 10-11-րդ դարերի հայ քաղկեդոնական եկեղեցի ներկայիս Վրաստանի Ախալքալաքի մունիցիպալիտետում, Ախալքալաք քաղաքից 7 կմ հարավ-արևելք գտնվող հայաբնակ Խորենիա գյուղում։

1830-ական թվականներին կարենցի գաղթականները ամայի գյուղատեղիում հաստատվելուց հետո եկեղեցին նորոգել են և օծել Սուրբ Հովհաննես-Կարապետ անունով՝ դարձնելով ծխական եկեղեցի։ Գործել է մինչև խորհրդային առաջին տարիները։

1850-ական թվականներից հետո այս եկեղեցին վավերագրերում հիշվում է Երևման Սուրբ Խաչ անվամբ։

## Ճարտարապետություն
Եկեղեցին ունի միանավ, թաղածածկ բազիլիկ  կառուցվածք։ Կառուցված է համակ սրբատաշ քարով։ Արտաքին չափերն են՝ 13,65 x 6,6 մ։ Հարավից եկեղեցուն կից է երկրորդ փոքր եկեղեցին, որը կառուցման ժամանակաշրջանով մոտ է հիմնական եկեղեցուն։

### Արձանագրություններ
Եկեղեցու պատերին առկա են բազմաթիվ հայատառ արձանագրություններ, որոնք 1988 թվականին ուսումնասիրել է հուշարձանագետ Սամվել Կարապետյանը։

1896 թվականին Խորենիա այցելած վրացի Ի. Ռոստոմաշվիլին վերծանել է եկեղեցու որմերին պահպանված վրաց մեսրոպատառ արձանագրությունները։ Դրանցից չափով ու բովանդակությամբ ամենամեծը գտնվում էր եկեղեցու տանիքում։ Չցանկանալով ընդունել եկեղեցու հայկական լինելը՝ Ի. Ռոստոմաշվիլին նշել է, որ արձանագիր քարն այնտեղ տարվել էր հայերի կողմից եկեղեցին իբր յուրացնելու նպատակով։

## Ծանոթագրություններ

Կատեգորիա:10-րդ դարի հայկական վանքեր և եկեղեցիներ
Կատեգորիա:Ախալքալաքի շրջանի հայկական առաքելական վանքեր և եկեղեցիներ
Կատեգորիա:Եկեղեցիներ այբբենական կարգով
Կատեգորիա:Հայ քաղկեդոնական վանքեր և եկեղեցիներ